ፕሬዚደንት ኣሜሪካ ዶናልድ ትራምፕ "ሓያል" ግብረ መልሲ ክህብ ቃል ክኣቱ ከሎ፡ ብዙሓት ወተሓደራዊ ኣማራጺታት ከምዘለዎ'ውን ገሊጹ። ኣብ ጉዳይ ሶርያ ንምድሃብ ክብል ቀዳማይ ዑደቱ ናብ ላቲን ኣሜሪካ ሰሪዙ። ምኒስተር ምክልኻል ጀምስ ማቲስ'ውን ኩሉ ናይ ዑደት መደባቱ ሰሪዝዎ ኣሎ። ምንጪ ስእሊ, Getty Images መግለጺ ስእሊ, ኒኪ ሃለይ (ፀጋም) ን ቫስሊ ነብንዚያን (የማን) ናይ ፕሬዚደንት ትራምፕ ናይ ላቲን ኣሜሪካ ዑደቱ ምስራዝ እቲ ናይ መንግስቲ ኣሜሪካ ግብረ-መለሲ ካብ ናይ ኣየር ንመጥቃዕቲ ዝዓበየ ወተሃደራዊ ስርሒት ክኸውን ከምዝኽእል የተንብህ ኢላ ባርባራ ፕሌት፡ ናይ ቢቢሲ ጋዜጠኛ ኣብ ዋሺንግቶን። ዝሓለፈ ሚያዝያ፡ ኣብቲ ተቓወምቲ ዝቆጻጸርዎ ከተማ፡ ልዕሊ 80 ሰባት ብሳሪን ዝተባህለ ናይ ነርቭ ጋዝ መጥቃዕቲ ምስተቐትሉ፡ ፕሬዚደንት ትራምፕ ካብ ኣብ ቀክላይ ሜዲተራንያን ዝርከብ መደበር ሓይሊ ባሕሪ ኣሜሪካ፡ ኣብ ልዕሊ መደበር ሓይሊ ኣየር ሶርያ ብርክት ዝበላ ናይ ክሩዝ ሚሳይል መጥቃዕቲ ከምዝፈጸመ ይዝከር። እዚ ድማ ቀዳማይ ወተሃደራዊ ስጉምቲ መንግስቲ ኣሜሪካ ኣንጻር ሓይልታት ፕሬዚደንት ኣሳድ ኢዩ ነይሩ። ድሕሪ'ቲ ናይ ቀዳም ፍጻመ፡ መንግስቲ ኣሜሪካ ምስ መንግስታት እንግሊዝን ፈረንሳን ብዛዕባ ዝተወሃሃደ ወተሃደራዊ መጥቃዕቲ ሃገራት ምዕራብ ክትዘራረብ ጸኒሓ። ድሮ፡ መንግስቲ ኣሜሪካ ዶናልድ ኩክ ዝተባህለ ዓቢ ናይ ኲናት መርከብ ኣብ ቀላይ ሜዲቴራንያን ኣስፊራ ኣላ። ብቐዳም እንታይ ኣጓኒፉ?
